**Ministru kabineta sēdes protokollēmuma projekta „Par Apvienoto Nāciju Organizācijas Vispārējās konvencijas par klimata pārmaiņām Pušu konferences 21.sesijā pieņemtā Parīzes Nolīguma parakstīšanu” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Ministru kabineta sēdes protokollēmuma projekts „Par Apvienoto Nāciju Organizācijas Vispārējās konvencijas par klimata pārmaiņām Pušu konferences 21.sesijā pieņemtā Parīzes Nolīguma parakstīšanu” (turpmāk – protokollēmuma projekts) ir izstrādāts, lai pilnvarotu vides aizsardzības un reģionālās attīstības ministru Kasparu Gerhardu parakstīt Parīzes Nolīgumu klimata pārmaiņu ierobežošanai pēc 2020.gada, kas tika pieņemts Apvienoto Nāciju Organizācijas (ANO) Vispārējas konvencijas par klimata pārmaiņām 21. Pušu konferencē Parīzē 2015. gada 12. decembrī (turpmāk – Parīzes Nolīgums).Parīzes Nolīgums atbilst Latvijas nacionālajai pozīcijai "Par Apvienoto Nāciju Organizācijas Vispārējās konvencijas par klimata pārmaiņām Līgumslēdzēju pušu konferences 21.sesiju un Kioto protokola Līgumslēdzēju pušu sanāksmes 11.sesiju, kā arī Pakļautās izpildinstitūcijas (SBI) 43.sesiju, Zinātniskās un tehnoloģiskās konsultatīvās padomes (SBSTA) 43.sesiju un Īpašās darba grupas par Durbanas Paplašinātās rīcības platformu (ADP) 2.sesijas 12.turpinājumu Parīzē, Francijā, 2015.gada 30.novembrī - 11.decembrī" (apstiprināta 2015. gada 24. novembrī).Saskaņā ar Parīzes Nolīguma pavadošo lēmumu ANO Ģenerālsekretārs 2016.gada 22.aprīlī organizē Parīzes Nolīguma augstā līmeņa parakstīšanas ceremoniju. Parīzes Nolīgums tiks parakstīts Eiropas Savienības (ES) vārdā saskaņā ar šobrīd sagatavoto Padomes lēmuma projektu par Parīzes Nolīguma parakstīšanu Eiropas Savienības vārdā. Lēmuma projektu plānots izskatīt 2016.gada 6.aprīlī Pastāvīgo pārstāvju komitejas (*COREPER*) sanāksmē, un to plānots apstiprināt 2016. gada 11. aprīlī kā A daļas punktu Lauksaimniecības un zivsaimniecības ministru padomē. Parīzes Nolīgums neparedz jaunas saistības siltumnīcefekta gāzu emisiju samazināšanai. Parīzes Nolīguma ietvaros valstis apņemas īstenot nacionāli noteiktos mērķus siltumnīcefekta gāzu emisiju samazināšanai. Saskaņā ar Parīzes Nolīgumu Pusēm ir tiesības sasniegt savus noteiktos mērķus kopīgi. ES plāno šo nosacījumu pildīt kopīgi**,** Latvija šo nosacījumu pildīs kā ES dalībvalsts. ES dalībvalstis Parīzes Nolīguma kontekstā ir apņēmušās samazināt siltumnīcefekta gāzu emisijas par vismaz 40% līdz 2030. gadam salīdzinājumā ar 1990. gadu, kas atbilst Eiropadomes 2014. gada 24. oktobra secinājumos „Par klimata un enerģētikas politikas satvaru laikposmam līdz 2030. gadam” noteiktajam ES mērķim. Latvijas individuālais siltumnīcefekta gāzu emisiju samazināšanas mērķis darbībām, kuras nav iekļautas ES Emisijas kvotu tirdzniecības sistēmā, tiks noteikts, veicot grozījumus Eiropas Parlamenta un Padomes 2009.gada 29.aprīļa lēmumā Nr.406/2009/EK (Saistību pārdales lēmums). Latvijas pozīcija attiecībā uz Latvijas individuālo mērķi tika apstiprināta 2016.gada 23.februārī (Latvijas nacionālā pozīcija Nr.5 „Par Klimata un enerģētikas politikas satvara laikposmam no 2020. gada līdz 2030. gadam ieviešanu attiecībā uz siltumnīcefekta gāzu emisiju samazināšanu”). ES valstu līderi ir apliecinājuši Parīzes Nolīguma parakstīšanas nozīmību Eiropadomes 2016. gada 17. - 18. marta secinājumos, kuros atzīmēta arī nepieciešamība ES un tās dalībvalstu vārdā pēc iespējas ātrāk ratificēt Parīzes Nolīgumu. Latvija, tāpat kā Eiropas Savienība ir ANO Vispārējās konvencijas par klimata pārmaiņām Puse. Latvija un Eiropas Savienība ir arī ANO Vispārējās konvencijas par klimata pārmaiņām Kioto Protokola Puses. Ar Parīzes Nolīguma parakstīšanu Latvija pauž atbalstu Parīzes Nolīgumu ratifikācijai turpmākajos gados. Ratificējot Parīzes Nolīgumu, Latvija kļūs par Parīzes Nolīguma Pusi, tāpat arī Eiropas Savienība kļūs par Parīzes Nolīguma Pusi pēc ratifikācijas instrumenta iesniegšanas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *Problēma, kuras risināšanai nepieciešama projekta izstrāde*Saskaņā ar likumu „Par Latvijas Republikas starptautiskajiem līgumiem” Parīzes Nolīgumu var parakstīt tikai Valsts prezidents, Ministru prezidents vai ārlietu ministrs. Tā kā ne Valsts prezidentam, ne Ministru prezidentam, ne ārlietu ministram 2016. gada 22. aprīlī nav iespēju apmeklēt Parīzes Nolīguma parakstīšanas ceremoniju, pilnvarojums ir nepieciešams vides aizsardzības un reģionālās attīstības ministram. *Pastāvošais tiesiskais regulējums un tā būtība*Pastāvošajā tiesiskajā regulējumā nav noteikts pilnvarojums Parīzes Nolīguma parakstīšanai.*Projekta izdošanas mērķis*Pilnvarot vides aizsardzības un reģionālās attīstības ministru parakstīt Parīzes Nolīgumu. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija (turpmāk – VARAM). |
| 4. | Cita informācija  | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Padomes lēmums Nr. .../2016/ES (... gada ...) par pilnvarojumu ES vārdā parakstīt Parīzes Nolīgumu;**Iepriekšminētais Padomes lēmums vēl nav apstiprināts, to plānots apstiprināt 2016. gada 11. aprīļa Lauksaimniecības un zivsaimniecības ministru padomē kā A daļas punktu.**  |
| 2. | Citas starptautiskās saistības | ANO Vispārējā konvencija par klimata pārmaiņām. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Protokollēmuma projektu plānots ievietot VARAM tīmekļa vietnē: www.varam.gov.lv. |
| 2. | Sabiedrības līdzdalība projekta izstrādē |  Protokollēmuma projekts 2016. gada **5**. aprīlī ir ievietots VARAM tīmekļa vietnē sabiedriskai apspriedei. |
| 3. | Sabiedrības līdzdalības rezultāti |  Pēc protokollēmuma ievietošanas VARAM tīmekļa vietnē, līdz šim nav saņemti priekšlikumi un komentāri par izstrādāto protokollēmuma projektu.  |
| 4. | Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekts nemaina iesaistīto institūciju kompetenci. |
| 3. | Cita informācija | Nav. |

Anotācijas II, III un IV daļu protokollēmuma projekts neskar.

Vides aizsardzības un reģionālās attīstības ministrs K.Gerhards

Valsts sekretārs R.Muciņš

06.04.2016. 15:00

E.Baltroka

67026594, Elina.Baltroka@varam.gov.lv